อีวาน โคเนฟ

อีวาน สเตปาโนวิช โคเนฟ (; 28 ธันวาคม 1897– 21 พฤษภาคม 1973) เป็นนายพลโซเวียตและจอมพลแห่งสหภาพโซเวียตที่นำกองทัพแดงบนแนวรบด้านตะวันออกในช่วงสงครามโลกครั้งที่สอง รับผิดชอบในการยึดครองยุโรปตะวันออกที่ถูกฝ่ายอักษะยึดครองส่วนใหญ่

เกิดในครอบครัวชาวนา โคเนฟได้ถูกเกณฑ์ทหารเข้าสู่กองทัพจักรวรรดิรัสเซียใน ค.ศ. 1916 และสู้รบในสงครามโลกครั้งที่หนึ่ง ใน ค.ศ. 1919 เขาได้เข้าร่วมกลุ่มบอลเชวิคและเข้าประจำการในกองทัพแดงในช่วงสงครามกลางเมืองรัสเซีย ภายหลังจากจบการศึกษาที่วิทยาลัยการทหารฟรุ๊นซ์(Frunze Military Academy) ใน ค.ศ. 1926 โคเนฟค่อย ๆ ไต่เต้ายศตำแหน่งทางทหารของโซเวียต ใน ค.ศ. 1939 เขาได้กลายเป็นผู้สมัครรับเลือกเป็นสมาชิกคณะกรรมการกลางของพรรคคอมมิวนิสต์

ภายหลังเยอรมันเข้ารุกรานสหภาพโซเวียต ใน ค.ศ. 1941 โคเนฟได้มีส่วนร่วมในการทัพครั้งสำคัญหลายครั้ง รวมทั้งยุทธการที่มอสโกและรเจฟ นอกจากนี้โคเนฟยังได้ทำหน้าที่ในบัญชาการกองกำลังในปฏิบัติการรุกครั้งใหญ่ของโซเวียตที่คูสค์ ในการรุกนีเปอร์–คาร์เพเทียนและวิสตูลา-โอเดอร์ในเดือนกุมภาพันธ์ ค.ศ. 1944 เขาได้รับแต่งตั้งให้เป็นจอมพลแห่งสหภาพโซเวียต ในช่วงก่อนที่เยอรมันจะยอมจำนน แนวรบยูเครนที่ 1 ของโคเนฟได้เผชิญหน้ากับกองทัพของเกออร์กี จูคอฟในการแข่งขันมุ่งสู่เบอร์ลิน โคเนฟเป็นผู้บัญชาการทหารฝ่ายสัมพันธมิตรคนแรกที่เข้าสู่กรุงปราก เมืองหลวงของเชโกสโลวาเกีย ภายหลังการก่อการกำเริบปราก

เขาได้เข้ามาแทนที่จูคอฟในตำแหน่งผู้บัญชาการทัพบกของโซเวียตใน ค.ศ. 1946 ใน ค.ศ. 1956 เขาได้รับแต่งตั้งให้เป็นผู้บัญชาการทหารสูงสุดแห่งกองกำลังกติกาสัญญาวอร์ซอ และเป็นผู้นำในการปราบปรามอย่างรุนแรงในการปฏิวัติฮังการีและปรากสปริง ใน ค.ศ. 1961 ในฐานะที่เป็นผู้บัญชาการกองทัพโซเวียตในเยอรมนีตะวันออก เขาได้ออกคำสั่งปิดกั้นเบอร์ลินตะวันตกสู่เบอร์ลินตะวันออกในช่วงการสร้างกำแพงเบอร์ลิน โคเนฟยังคงเป็นบุคคลสำคัญทางทหารในสหภาพโซเวียต จนกระทั่งเสียชีวิตใน ค.ศ. 1973

 เครื่องอิสริยากรณ์ที่ได้รับ 
20px20pxวีรชนแห่งสหภาพโซเวียต, สองครั้ง (29 กรกฎาคม 1944, 1 มิถุนายน 1945)60pxเครื่องอิสริยาภรณ์แห่งชัยชนะ (№ 5 3 มีนาคม 1945)60pxเครื่องอิสริยาภรณ์เลนิน เจ็ดครั้ง (29 กรกฎาคม 1944, 21 กุมภาพันธ์ 1945, 27 ธันวาคม 1947, 18 ธันวาคม 1956, 27 ธันวาคม 1957, 27 ธันวาคม 1967, 28 ธันวาคม 1972)60pxเครื่องอิสริยาภรณ์การปฏิวัติเดือนตุลาคม (22 กุมภาพันธ์ 1968)60pxเครื่องอิสริยาภรณ์ธงแดง, สามครั้ง (22 กรกฎาคม 1938, 3 พฤศจิกายน 1944, 20 มิถุนายน 1949)60pxเครื่องอิสริยาภรณ์ซูโวรอฟ, ชั้นที่ 1, สองครั้ง (27 สิงหาคม 1943, 17 พฤษภาคม 1944)60pxเครื่องอิสริยาภรณ์คูตูซอฟ, ชั้นที่ 1, สองครั้ง (9 เมษายน 1943, 28 กรกฎาคม 1943)60pxเครื่องอิสริยาภรณ์ดาวแดง (16 สิงหาคม 1936)60pxเหรียญ "สำหรับการป้องกันที่มอสโก" 60pxเหรียญ "สำหรับการปลดปล่อยกรุงปราก" 60pxเหรียญ "สำหรับการยึดกรุงเบอร์ลิน" 60pxเหรียญ "สำหรับชัยชนะเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945"60pxเหรียญที่ระลึก "ครบรอบ 800 ปีกรุงมอสโก" 60pxเหรียญที่ระลึก "ครบรอบ 20 ปีในชัยชนะเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945" 60pxเหรียญที่ระลึก "ครบรอบ 20 ปีการทำงานและรับใช้กองทัพแดง" 60pxเหรียญที่ระลึก "ครบรอบ 30 ปีการสถาปนากองทัพโซเวียตและกองทัพเรือ" 60px เหรียญที่ระลึก "ครบรอบ 40 ปีการสถาปนากองทัพโซเวียต" 60px เหรียญที่ระลึก "ครบรอบ 50 ปีการสถาปนากองทัพโซเวียต" 60px เหรียญที่ระลึก "ในพิธีฉลองครบรอบ 100 ปีวันเกิดของ วลาดีมีร์ อิลลิช เลนิน" "For Military Valor"44pxHonorary weapon – sword inscribed with golden national emblem of the Soviet Union (22 February 1968)

 อ้างอิง 

 หนังสือเพิ่มเติม 
 Glantz, David M. Soviet Military Deception in the Second World War. Routledge, 1989.

หมวดหมู่:ทหารชาวโซเวียต
หมวดหมู่:จอมพลแห่งสหภาพโซเวียต
หมวดหมู่:นายพลในสงครามโลกครั้งที่สอง
หมวดหมู่:ทหารในสงครามโลกครั้งที่สอง
หมวดหมู่:ผู้นำการทหารในสงครามโลกครั้งที่สอง
หมวดหมู่:วีรชนแห่งสหภาพโซเวียต